האח הגדול עונה 13
משימות

משימה בלתי אפשרית – ביום ה-1, באופן של משימה סודית, יענקי, יובל מעתוק, רוי, ניקול, שניר וגיא היו צריכים לשכנע את הדיירים שהם נכנסו יומיים לפני אירוע הכניסה: יובל מעתוק הייתה צריכה לשכנע את הדיירים ששברה את היד שלה שירדה במדרגות הבית בכניסה, שניר וגיא היו צריכים לשכנע את הדיירים שהם אחים שנמצאים בסכסוך, ניקול ורוי היו צריכים לשכנע את הדיירים שהם "התאהבו ממבט ראשון" והפכו לזוג ויענקי יקבל משימה למחרת. כולם נכשלו במשימות שלהם, פרט ליענקי שעדיין לא קיבל משימה. המשימה של יענקי הייתה להחליט אם לקבל תקציב מותרות לכל הבית ושחברי המשימה הסודית לא יקבלו קשר עם משפחותיהם או לקבל קשר עם המשפחות ולחיות עם תקציב בסיסי בלבד. יענקי החליט לקבל תקציב מותרות עבור הבית.
תיכון האח הגדול – ביום ה-6, כל פעם שנשמע הצלצול, הדיירים התאספו בכיתה. אתי נבחרה על ידי האח הגדול להיות המורה ובן ויארניק ולרה נבחרו בהצבעת הדיירים להיות מלך ומלכת הכיתה. באתגר הראשון, לבן ויארניק ולרה (מלך ומלכת הכיתה), ניתנו תכונות והם היו צריכים להתאים את ה"טופ 3" דיירים שהתכונה מתאימה להם, ובמקביל, הדיירים היו צריכים לנחש מי השלושה שבן ויארניק ולרה בחרו, על כל טעות הדיירים קיבלו פסילה אחת. מהאתגר הראשון הדיירים קיבלו 6 פסילות. באתגר השני ("שיעור ספורט"), האח הגדול הקריא משפטי עשיתי/לא עשיתי, מי שעשה את מה שהאח אמר, התקדם צעד אחד במסלול. המורה אתי, מלך הכיתה בן ויארניק, מלכת הכיתה לרה וליצנית הכיתה יובל מעתוק היו צריכים לנחש מי שלושת הדיירים הראשונים שיסיימו את המסלול, והם הימרו על אברהם, גיא ושניר. שלושת הדיירים שהגיעו בפועל לסוף המסלול הם אברהם, עידן ולין. הדיירים קיבלו על האתגר השני 2 פסילות (האתגרים הסתיימו והדיירים צברו סך הכל 8 פסילות). בנוסף, בכל לוקר של כל דייר היה פריט, והדייר היה צריך לספר מה הפריט הזה בשבילו. למשל: מאיה הוציאה מהלוקר שלט, והאח הגדול הקרין את תעודת הזהות שלה. בסוף המשימה, אתי פתחה את מעטפת הפסילות, מספר הפסילות הגבולי היה 8, והדיירים ניצחו במשימה וקיבלו תקציב מותרות.
החווה הגדולה – ביום ה-14, אברהם וספיר, שנבחרו על ידי האח הגדול להיות בעלי החווה, הביאו לכל דייר תפקיד במשימה: שניר וגיא - תרנגולים, בן ויארניק - בטטה, עידן - חמור, אלון וסתיו - חזירים, יובל לוי - צנון, יענקי, לרה, גל, יובל מעתוק, אתי, שי, ניקול ולין - כבשים. הכבשים נכשלו במשימתם, אך החזירים קיבלו דילמה: תקציב אישי של 1,000 שקלים לעצמם, או שהחזירים ישלימו את משימתם של הכבשים והבית יקבל תקציב מותרות. החזירים השלימו את משימתם של הכבשים והבית זכה בתקציב מותרות.
כוכב או ניצב – ביום ה-20, הדיירים חולקו לקרבות שונים הקשורים לעולם התהילה, ולאחר כל קרב, צופי ערוץ 26 קבעו מי הכוכב של כל קרב, ומי הניצב של כל קרב, הקרבות היו: יובל מעתוק וסתיו, אתי ויובל לוי, יענקי, לין, אברהם, ושניר, גיא, אלון, בן ויארניק ולרה וגל ושי וספיר וניקול. שלושה ימים לאחר המשימה, אנה זק נכנסה לבית וצילמה עם נבחרת הכוכבים קליפ.
חפי החפרפרת – ביום ה-27, חפרפרת בשם "חפי" נכנס לבית. לאחר שנפגש עם הדיירים, הציג את עצמו והסביר כי הוא אחראי על התקציב השבועי שלהם, ועל כל הצלחה של אתגר, חפי יוסיף כסף לתקציב השבועי. האתגרים היו: שי הפכה לפנטומימאית, סתיו נכנסה לחדר מלא קינוחים והייתה צריכה לאכול ארבעה קינוחים, שלידיהם רשום מה ההשלכה של הקינוח, ובן ויארניק הכין את יענקי לטירונות, בסוף הטירונות, יענקי עשה טקס השבעה, ובמהלך הטקס, הזמר חיים משה נכנס לבית ושר את השיר "נשבע". בסוף המשימה, חפי ארגן לדיירים מסיבת זוגות. למחרת, הדיירים התחרו בזוגות (בהם היו במסיבה) באתגר מיחזור, בו מי שיאסוף הכי הרבה פסולת ינצח ואחד מבני הזוג יקבל חסינות. סתיו, שנותרה ללא בן זוג, הייתה צריכה לבחור שתי זוגות שלא ישתתפו באתגר, והיא בחרה בשי ושניר ואברהם וספיר. בסוף הטורניר, ניצחו לין ויובל מעתוק, והשתיים החליטו שמי שתקבל את החסינות מהדחה תהיה לין.
משימת האגדות – ביום ה-34, כל אחד מהדיירים קיבל דמות מהאגדות, וקיבל אתגר שמתאים לדמות, על כל הצלחה של אתגר, הדיירים קיבלו עוד כסף לתקציב: יובל מעתוק - מעתוק בת הים הקטנה, לרה - היפהפייה הנרדמת, בן ויארניק, יובל לוי, לין וספיר - גמדים, אברהם ושניר - פיטר פן והצל, אתי - המלכה הרעה, גיא - פינוקיו, שי - קווזימודו, ניקול - לכלוכית וסתיו ויענקי - רפונזל והנסיך יענקי.
הסלון של דיאן – ביום ה-41, דיירת העונה הקודמת, נכנסה לבית. ביום ה-42, באופן של משימה סודית, דיאן סיפרה לדיירים שהיא תראיין כל אחד מהדיירים, ושכל הראיונות משודרים בשידור חי בערוץ 26, ובזמן כל ראיון הצופים בבית מחליטים אם לתת לדייר שמרואיין "אנרגיה כחולה" (מה שלא באמת קרה), והדייר שיקבל הכי הרבה "אנרגיה כחולה" יקבל פרס שאף דייר ב"האח הגדול" קיבל. האח הגדול סיפר לאברהם שההצבעה לא באמת קיימת, שהפרס הוא הצעה (עזיבה תמורת רבע מיליון שקלים) ושהמנצח הוא אברהם, ושביום ה-44, יום "ההחלטה הסופית", אברהם יצטרך "להסכים להצעה". ביום ה-44, אברהם נכנס לקרוסלה, שם נחשפה "החלטתו". אברהם נכנס לסוויטה, בזמן שהאח הגדול סיפר לדיירים שהמשימה הייתה משימה סודית של אברהם, ובזמן שהטלוויזיה של אברהם פתוחה, הם יצטרכו להיות עצובים כאילו באמת עזב. אברהם חזר ביום ה-45, ומכיוון שלא הבין שהדיירים נמצאים במשימה סודית, הדיירים קיבלו עוד כסף לתקציב השבועי. לאחר המשימה שיחקו הדיירים במשחק "אמת או חובה", בו שיתפו על חיי העבר שלהם. לאחר מכן ביצעה מולם בסלון הבית הזמרת עטרה אוריה את "ילד מטריה".
ריזורט האח הגדול – ביום ה-48, כל אחד מהדיירים הוותיקים של הבית קיבל תפקיד בבית המלון, בעוד שהדיירים החדשים הם האורחים של המלון: ניקול ואתי - פקידות קבלה, ספיר ואברהם - ברמנים, שניר וסתיו - צוות כללי, שי ויענקי - צוות מטבח ויובל לוי, יובל מעתוק ובן ויארניק - צוות בידור. כל העובדים צריכים לפנות לאורחים בחיוך, בנימוס ולסיים כל שירות במשפט "נולדתי לתת שירות". שיר וליאל קיבלו משימה סודית, בה תלויה המשימה כולה. שיר וליאל נכשלו במשימתם הסודית, והדיירים קיבלו תקציב בסיסי.
משימת ה-Freeze – ביום ה-55, בכל פעם שהדיירים שמעו את המילה "Freeze", הם היו צריכים לעצור במקום, ועל כל תזוזה של הדיירים, הדיירים צברו פסילה. במהלך כל פריז, הייתה הפרעה מצחיקה או מרגשת. הדיירים הצליחו במשימה וקיבלו מכתבים מקרוביהם, אך קיבלו תקציב בסיסי. זו הפעם הרביעית שמשימת ה-Freeze קורית בבית, אחרי העונה הרביעית, העונה השביעית ו-12.
המכונה המקוללת – ביום ה-62, כמה שעות לאחר הדחתה של ריקי, האח הגדול סיפר לדיירים שהוטלה על מכונת הכדורים קללה. כל עצימה או הסתרה של העיניים ליותר משתי שניות, תגרור קנס כספי, כלומר, לילה לבן, ובזמן הלילה הלבן, הדיירים יקבלו מהמכונה אתגרים שונים.
משימת המסע בזמן – ביום ה-69, האח הגדול סיפר לדיירים שהוא בנה מכונת זמן, והדיירים עברו בין תחנות בזמן בעזרתה. התחנות בזמן היו: 2 ביולי 2023, 17 בפברואר 2011, 9 במאי 1998, 31 בדצמבר 1977, 6 ביולי 2023 ו-28 ביוני 2023.
הקרב על הבית – ביום ה-76, הדיירים התחלקו לקבוצות: הקבוצה האדומה והקבוצה הכחולה. הקבוצות התחרו במספר קרבות שונים, ניצחון בקרב זיכה את הקבוצה בנקודה ובפרס נוסף: הקרב הראשון היה בין ספיר מהקבוצה האדומה לאברהם מהקבוצה הכחולה, הקרב השני היה בין שניר, אורי נגר ויובל מעתוק מהקבוצה האדומה לסתיו, עדן ואברהם מהקבוצה הכחולה, הקרב השלישי היה בין ליאל מהקבוצה האדומה לסתיו מהקבוצה הכחולה, הקרב הרביעי היה בין שי ליובל מעתוק, הקרב החמישי היה בין ספיר לסתיו והקרב השישי היה בין הקבוצה האדומה לקבוצה הכחולה. הקבוצה הכחולה סיימה את המשימה עם 2,600 נקודות, והקבוצה האדומה סיימה את המשימה עם 3,200, כלומר, הקבוצה הכחולה ניצחה בקרב על הבית, וזכתה בתקציב מותרות.
הטיול הגדול – ביום ה-83, הדיירים קיבלו תיקים וכובעים, ונכנסו לחדר המשימות שהפך לאוטובוס, שהסיע את הדיירים למספר תחנות: התחנה הראשונה הייתה שוק הפשפשים, התחנה השנייה הייתה קפה ג'ו והתחנה השלישית הייתה אולפן האח הגדול. הדיירים עמדו במשימה וקיבלו תקציב מותרות.
הכסף הגדול – ביום ה-90, כל דייר קיבל מתנה אישית, אך אותו דייר שקיבל את המתנה, היה צריך לבחור איזה דייר ישלם על המתנה. כל דייר קיבל 600 שקלים ל"אפליקציית ה"פייבוקס" שלו". הדיירים שהצליחו לשמור על הכסף שלהם באפליקציה, יקבלו ריבית על היתרה, ויזכו להגדיל את הסכום שברשותם. סכום הכסף הכולל שצברו הדיירים, ירכיב את התקציב השבועי. בסיום המשימה, לשני הדיירים שנשארו עם הסכום הגבוה ביותר באפליקציה שלהם, תהיה אפשרות לזכות ב-30,000 שקלים. המתנות שהיו במהלך המשימה היו: מתנה לסתיו, שנת צהריים לדיירים, מתנה ליובל מעתוק, הופעה של אושר כהן בבית, מתנה ליענקי, מתנה לשי וליאל ומתנה לאברהם ושניר. הדיירים עמדו במשימה וקיבלו תקציב מותרות. יענקי ויובל מעתוק סיימו את המשימה בתיקו, והתחרו על 30,000 השקלים. בסוף המשימה, יענקי ויובל מעתוק התחלקו ב-30,000 השקלים, וכל אחד מהם קיבל 15,000 שקלים.
נשף סיום תיכון האח הגדול – ביום ה-97, הדיירים חזרו למשימה הראשונה של העונה, משימת "תיכון האח הגדול". אתי, שהייתה "מחנכת הכיתה" במשימה, נכנסה לבית, והדיירים ואתי צפו בסרטון שצילמה מאיה בתחילת העונה וסיכמו את העונה. כל דייר בתורו צפה בתעודת הזהות שלו, ניהל שיחה עם קרוביו, צפה בסרטון קצר ממהלך העונה, קיבל בובה מיניאטורית של עצמו וקיבל מתנה נוספת.
הערות
↑  בנוסף, היו צריכים לבחור 2 דיירים שיכנסו לתוך סיר מרק ענקי וישתו את המרק שבתוכו עד הקו המסומן בסיר. אברהם וספיר בחרו בבן ויארניק ושניר. בן ו. ושניר נכשלו באתגר שלהם והבית קיבל קנס. אברהם וספיר היו צריכים לבחור 5 דיירים שיסעדו איתם בארוחת הערב שלהם, והם בחרו בגל, שי, יובל לוי, יובל מעתוק ולרה. לאחר מכן היו צריכים לבחור מבין החמישה דיירת אחת שתכנס לרשימת ההדחה. הם בחרו בגל.
↑  התרנגולים נלחמו בקרב תרנגולים על מטבע האח הגדול (שמפעיל את מכונת הכדורים). שניר ניצח והפעיל את מכונת הכדורים.
↑  הבטטה היה צריך לשבת על הכורסה שלו לאורך כל המשימה.
↑  הצנון הייתה צריכה לשמור על "פוקר פייס", כלומר, לא לחייך לאורך כל המשימה. כדי להכשיל אותה במשימתה, לבית נכנס מני ממטרה וניסה להצחיק אותה, אך לא הצליח. מתי שהצנון חייכה, הבית קיבל קנס.
↑  האתגר של הכבשים הוא האתגר הראשי, ואם נכשלו בו, הדיירים יכשלו גם במשימה עצמה. הכבשים היו צריכים לדלג מעל לגדר מספר פעמים לא ידוע (שנמצא בתוך מעטפה ונחשף בסוף המשימה).
↑  יובל מעתוק וסתיו עשו אודישן לסדרה "שנות ה-90", מול הדמות הראשית של הסדרה, פרוספר (שלום אסייג). יובל מעתוק הצטרפה לנבחרת הכוכבים של הבית, ואילו סתיו הצטרפה לנבחרת הניצבים של הבית. האח הגדול בישר ליובל מעתוק שהאודישן היה אמיתי, ושהיא תקבל תפקיד אורח בעונה הבאה של הסדרה.
↑  אתי ויובל לוי עשו קריוקי. יובל לוי ביצעה את השיר "תיק קטן" של נס וסטילה, ואתי ביצעה את השיר "הולך נגד הרוח" של קאברים בפיתה. יובל לוי הצטרפה לנבחרת הכוכבים ואתי הצטרפה לנבחרת הניצבים.
↑  יענקי, לין, אברהם ושניר התראיינו במסיבת עיתונאים וענו על שאלות שהצופים שאלו. אברהם ושניר הצטרפו לנבחרת הכוכבים ויענקי ולין הצטרפו לנבחרת הניצבים.
↑  גיא, אלון, בן ויארניק ולרה התחפשו לאנה זק, ולמדו את ריקוד הטיקטוק של השיר שלה, "אולסטאר וגופיות". הרביעייה התחלקו לדו-קרבים: גיא נגד אלון ולרה נגד בן ויארניק. כל אחד קיבל עוזר בדו-קרב: גל עזרה לגיא, שי עזרה לאלון, אברהם עזר ללרה ושניר עזר לבן ויארניק. העוזרים היו צריכים למשוך את המנורה שמדמה את "אור הזרקורים" אל הדייר לו הם עוזרים, ומשתתף הדו-קרב צריך לרקוד את הריקוד שלמד, בזמן שאור הזרקורים נמצא עליו. אלון ניצח את גיא ובן ויארניק ניצח את לרה, ואלון ובן ויארניק עברו לשלב ההצבעה. גיא, לרה ואלון הצטרפו לנבחרת הניצבים ובן ויארניק הצטרף לנבחרת הכוכבים.
↑  לאחר שהאח הגדול בישר לדיירים שהם קיבלו תקציב מותרות, כל צמד בתורו היה צריך להחליט איזה תמונה מהתמונות שמוקרנות על המסך יגיעו לבית (כל תמונה עלתה 450 שקלים מהתקציב). הצופים היו צריכים לבחור את הצמד איתו הם מסכימים, והצמד שקיבל יותר קולות הצטרף לנבחרת הכוכבים. ספיר וניקול הצטרפו לנבחרת הכוכבים וגל ושי הצטרפו לנבחרת הניצבים.
↑  במהלך המשימה, שי הייתה צריכה לבחור אם להמשיך באתגר או להפסיק את האתגר ולאשר את השיחה של בנה של אתי, נועם. שי בחרה להפסיק את האתגר ואתי דיברה עם בנה.
↑  שניר אלרגי לחמצן, ולכן בחר שגיא יחליף אותו.
↑  ההשלכות שסתיו בחרה היו: לשי אסור לשתות קפה, שניר הופך ללרה, גיא היחיד ששוטף כלים וספיר מורחקת מישיבות תקציב
↑  הייתה יכולה רק לקפוץ. יובל מ. הייתה צריכה להוציא דג מהבריכה שבחצר ולשים אותו באקווריום שבפינת האוכל תוך 10 שניות (תוך שהיא קופצת עם סנפירים). ליובל מ. הייתה דילמה: לוותר על הסנפירים ולהעמיד להדחה באופן פומבי עד להודעה חדשה (וכך יהיה לה יותר קל באתגר), או להמשיך את האתגר עם סנפירים. יובל מ. בחרה לוותר על הסנפירים, והצליחה במשימה.
↑  לא יכלה לישון במשך 24 שעות. לרה הצליחה במשימה, והשלימה שעות שינה ביום ה-35. מי שהעירה אותה היא בתה, שי מטודי.
↑  היו צריכים ללכת רק על הברכיים. כל פעם שהתנגן השיר "במדינת הגמדים", הגמדים היו צריכים לרקוד ולשיר לצלילי השיר, תוך ששאר הדיירים צריכים להבין מה מפעיל את השיר. הדיירים הבינו שכשכל פעם שלרה מדברת באנגלית, השיר מתנגן, והצליחו במשימה.
↑  היו צריכים ללכת ביחד עד לסוף המשימה, ואם התרחקו קיבלו פסילה. היו צריכים להחליט מי יקבל מסר מהבית: לין או סתיו. אברהם ושניר בחרו בלין.
↑  הייתה צריכה לקבל החלטות שונות. כל גמד בתורו, הכניס את רגליו לקופסה מלאה בחרקים, והמלכה הרעה הייתה צריכה להבין, מי הכניס את רגליו לקופסה, מבלי לראות את רגליהם. שהצליחה להבין, קיבלה כסף לתקציב האישי שלה, ושלא הצליחה להבין, הגמד קיבל כסף לתקציב האישי שלו.
↑  קיבל משימה סודית. פינוקיו היה צריך להרכיב רשימת מועמדים להדחה, רשימת ההדחה שגיא הרכיב הייתה: לין, יענקי, אתי, שי, שניר ויובל לוי. בסוף המשימה, הדיירים היו צריכים לנחש מי הרכיב את הרשימה. הדיירים ניחשו שגיא הוא הדייר שהרכיב את הרשימה, והרשימה בוטלה.
↑  קווזימודו הייתה צריכה לצלצל בפעמון שלוש פעמים בכל שעה עגולה, בעוד אין לה שעון ואין לה דרך לדעת מהי השעה.
↑  הייתה צריכה לנקות את ביתם של הגמדים תוך עשר דקות כדי להסיר את "קללת איסור המשפחות" של הנסיך יענקי, הצל, לכלוכית ופינוקיו מ"משימה בלתי אפשרית" ולהפוך לסינדרלה. ליאור קוקה נכנסה לבית כדי לעזור ללכלוכית. לכלוכית הצליחה במשימה, ביטלה את איסור המשפחות והפכה לסינדרלה.
↑  רפונזל לא יכלה לצאת מהמגדל שלה. המספר הגדול שאל את רפונזל מספר שאלות (לדוגמה: מי לדעתך יזכה בפרס הגדול?) והנסיך יענקי היה צריך לנחש מה היא ענתה. בסוף האתגר, הנסיך יענקי שחרר את רפונזל ממגדלה.
↑  האורחים לא יכולים לשרת את עצמם, ואם יבחרו לעשות זאת, הדיירים יקבלו פסילה. האורחים היו צריכים לתת טיפים לפי קטגוריות (בשני הסיבובים הראשונים, למקום השלישי בקטגוריה - 20 שקלים, למקום השני בקטגוריה - 50 שקלים ולמקום הראשון בקטגוריה - 100 שקלים, בסיבוב השלישי, למקום השלישי בקטגוריה - 40 שקלים, למקום השני בקטגוריה - 100 שקלים ולמקום הראשון בקטגוריה - 200 שקלים), והעובדים שקיבלו הכי פחות כסף במסגרת הטיפים, הועמדו להדחה. ששת הדיירים שנכנסו לרשימת ההדחה בסוף המשימה הם אברהם, בן ויארניק, יענקי, ניקול, ספיר ושי.
↑  על פקידות הקבלה לאייש את עמדת הקבלה בכל זמן נתון. התבקשו לבחור מי תקבל שיחת טלפון מקרוביה: יובל מעתוק או יובל לוי. פקידות הקבלה בחרו שיובל לוי תקבל שיחת טלפון מקרוביה.
↑  הברמנים הם היחידים שיכולים להוציא שתייה לאורחים.
↑  צריכים לשרת בכל רגע נתון וברוב התפקידים (החדרנים, המנקים, המלצרים ועוד) וצריכים לעבוד במשך כל היום (למעט הפסקה של עשר דקות).
↑  היחידים שמורשים להיכנס למטבח, להכין את הארוחות ולהגיש אותם (גם לעובדים וגם לאורחים)
↑  צריכים לבדר את האורחים.
↑  האורחים שיר וליאל קיבלו משימה סודית: לגרום לצוות הכללי לעשות את מספר הצעדים שכתוב במעטפה (שתיפתח בסוף המשימה). אם יצליחו במשימה, הבית יקבל תקציב מותרות.
↑  פרס המשימה לא היה תקציב מותרות, אלא מכתבים מקרוביהם של הדיירים הוותיקים.
↑  ההפרעות שהיו: מסר מאביו של שניר, ליצן שהביא לשניר עוגת יום הולדת ושפך עליו מים, ליצן (שנכנס לחדר האח הגדול בזמן ששי, שמפחדת מליצנים, ישבה בו), נינג'ה ורוד שחיפש את ליאל לסתיו, ארנב שחילק לדיירים נקניקיות בלחמניות והשפריץ על הדיירים קטשופ וחרדל, טיפול פנים מקצועי בהמלצת קאזם חליליה (דייר העונה הקודמת, שהסכים להצעה הזאת במשימת ה-Freeze בעונה הקודמת), אודיה, תלמידי עבר של אתי, תקציב מותרות, אמו של אברהם והמאורסים טליה עובדיה ושחף רז (מנצחת ופיינליסט העונה הקודמת).
↑  במהלך Freeze, האח הגדול הציע לדיירים הצעה: לקבל תקציב מותרות תמורת פסילה. הדיירים סירבו להצעה וקיבלו תקציב בסיסי.
↑  אתי נשאלה מי שני הדיירים שהיא כבר לא יכולה לראות, ובחרה בשי ושניר. שי ושניר נכנסו לחדר האימה, והתבקשו לא לצאת ממנו עד שימצאו את כל המטבעות שמפוזרים בחדר, ואם יצליחו הדיירים יקבלו תוספת של 500 שקלים לתקציב השבועי. שהאור נדלק בחדר, התגלה כי החדר מלא בפינוקים. המשימה הסודית של שי ושניר הייתה להגיד לדיירים שנכנסו לחדר אימה, למרות שנכנסו לחדר מפנק. שי ושניר עמדו במשימה הסודית והדיירים קיבלו תוספת של 500 שקלים לתקציב השבועי. שי ושניר נשאלו אם ירצו להיכנס לרשימת ההדחה הבאה ולקבל תוספת של 1,340 שקלים לתקציב השבועי, וסירבו להצעה.
↑  אורי נגר נשאל מי הדייר שהכי אסטרטג לדעתו, ובחר באברהם. לאברהם הוקרנו שני קטעים, והוא היה צריך לנחש מה הקטע האמיתי, ומה הקטע השקרי, ואם ינחש נכון, הדיירים יקבלו תוספת של 300 שקלים לתקציב השבועי. אברהם ניחש שהקטע הראשון הוא האמיתי, וטעה.
↑  סתיו נשאלה מי הדייר שהיא הכי סומכת עליו, ובחרה בעדן. עדן נשאלה אם היא תרצה להפגיש את סתיו עם אמה תמורת תוספת של 200 שקלים מהתקציב, ובחרה להפגיש את סתיו עם אמה. מול עדן עמדו שלוש נשים, ועדן הייתה צריכה לנחש מי מבין השלוש היא אמה של סתיו. עדן בחרה באישה השלישית, צדקה וסתיו פגשה את אמה.
↑  ליאל התבקש לגשת אל חדר האח הגדול, ועל הספה הייתה קופסה מלאה במקקים, וליאל היה צריך לגעת באחד המקקים תמורת תוספת של 300 שקלים לתקציב השבועי. שי נכנסה גם היא לחדר האח הגדול ועזרה לו. לאחר מכן, נכנס אדם מחופש לאתי, נגע באחד המקקים והדיירים קיבלו תוספת של 300 שקלים לתקציב השבועי.
↑  2 ביולי 2011 הוא התאריך בו התקיימה "משימת האגדות". לרה נכנסה לבית והביאה לליאל קופסה ואמרה לו לא לפתוח אותה עד התחנה השנייה בזמן.
↑  17 בפברואר 2011 הוא התאריך בו ליאל עשה אודישן לתוכנית "רקדן נולד רמלה". ליאל היה צריך לשחזר את הריקוד שביצע באותו אודישן, ובתוך הקופסה שלרה נתנה לו היו בגדים הדומים לאלה שלבש באודישן.
↑  הדיירים חזרו לשנות ה-90. אורי כהן, אורי נגר, אתי, אברהם וספיר נכנסו לסוויטה שם היו מפוזרות קלטות שמע, ובאחות מהקלטות היה מסר מהעתיד. הקלטת הנכונה הייתה מאי 1998, ובה הייתה הקלטה של ילדותיו וגרושתו של אורי נגר.
↑  הדיירים חזרו לשנות ה-70. אתי וליאל נבחרו ללהק למופע מחווה לצביקה פיק. באודישנים למופע, כל דייר היה צריך לבצע קטע אומנותי, או לבצע את השיר "מעלה מעלה". על 50% מהניקוד הסופי היו אחראים אתי וליאל, ועל ה-50% האחרים הין אחראים שאר הדיירים, וכל דייר היה יכול להעניק כל ניקוד עד פעמיים. במסגרת המופע, ניקי גולדשטיין, חבר קרוב של פיק, נכנס לבית.
↑  בחזרה להווה, כל אחד מהדיירים היה צריך לשים כמה בגדים ממזוודתו על המשקל, וכל קילו ששמו על המשקל הוסיף לתקציב השבועי של הדיירים חמישה שקלים.
↑  ליאל נשאל אם הוא ירצה שיובל מעתוק תפגוש את משפחתה ותהיה הדחה או שלא תהיה הדחה באותו ערב. ליאל החליט שיובל מעתוק תפגוש את משפחתה ושתהיה הדחה ויובל לוי הודחה.
↑  חברי הקבוצה האדומה הם: ספיר (הקפטנית), שניר, אורי נגר, ליאל ויובל מעתוק.
↑  חברי הקבוצה הכחולה הם: אברהם (הקפטן), שי, סתיו, עדן ויענקי.
↑  קהל הצופים ענה על שאלון, וספיר ואברהם נשאלו מספר שאלות הקשורות לתוצאות השאלון. ספיר (מהקבוצה האדומה) ניצחה בקרב הראשון, וזיכתה את קבוצתה ב-100 נקודות. בנוסף, הקבוצה המפסידה (הקבוצה הכחולה) ישנה בחדר המשימות, בתנאים פחות מפנקים, בניגוד לקבוצה המנצחת (הקבוצה האדומה), שישנה בחדר השינה. ביום ה-77, כתוצאה מהאתגר הראשון, הבית התחלק לשניים (הקבוצה האדומה קיבלה את כל הבית והקבוצה הכחולה קיבלה את חדר המשימות ואת האזור שלידו).
↑  שלושת הנציגים מכל קבוצה נשלחו לעמוד על החבלים. בכל פעם, חבל בצבע אחר יחתך לאחר שנציג מקבוצה אחרת יסובב את גלגל הצבעים, והצבע שעליו עצר הגלגל הוא החבל שנחתך, והנציגים היו צריכים לאזן עצמם על החבלים הנותרים. נציג שנגע ברצפה או בברזלים, נפסל, והנציג האחרון שהצליח להישאר על החבלים יזכה ב-200 נקודות עבור קבוצתו, ובבחירת דייר מהקבוצה המפסידה שלא יוכל להשתתף בקרב השלישי. שניר מהקבוצה האדומה נשאר אחרון על החבלים והקבוצה האדומה ניצחה בקרב, וזכתה ב-200 נקודות. בנוסף, הקבוצה האדומה בחרו שיענקי לא ישתתף בקרב השלישי.
↑  הקבוצות היו צריכות לבחור דייר שיש לו עניין לא פתור עם דייר מהקבוצה היריבה. הקבוצה האדומה בחרה את ליאל והקבוצה הכחולה בחרה את סתיו. ליאל וסתיו זרקו חצים לגלגל, שעליו מספר רכיבים (כמו פלפל חריף, משולש פיצה ובצל), ומהרכיבים בהם פגעו הכינו שייק אחד לשני (ליאל הכין שייק מהרכיבים שבהם פגע לסתיו, וסתיו הכינה שייק מהרכיבים שבהם פגעה לליאל). המתחרה שסיים את השייק שלו מהר יותר, ינצח, יזכה את קבוצתו ב-300 נקודות ובארוחת צהריים מפנקת. ליאל מהקבוצה האדומה שתה יותר מהשייק שלו והקבוצה האדומה ניצחה בקרב וזכתה ב-300 נקודות. בנוסף, הקבוצה האדומה זכו בארוחת צהריים מפנקת.
↑  על כל כרטיסייה הייתה רשומה הגדרה (שיר, סרט, מקום, פתגם ביטוי ועוד), על הנציג לצייר על הלוח את ההגדרה שקיבל, ועל הקבוצה שלו לנחש את ההגדרה תוך 30 שניות, וכל זמן שהקבוצה לא מנחשת את ההגדרה, הנציגים יקבלו שוק חשמלי. הקבוצה שניצחה הכי הרבה הגדרות, ניצחה, וזכתה ב-400 נקודות ובבגדים עליהם ויתרו ב"משימת המסע בזמן". במהלך הקרב, שי פגשה את אמה. הקבוצה האדומה ניצחה בקרב וזכתה ב-400 נקודות. בנוסף, הקבוצה האדומה זכו בבגדים עליהם ויתרו ב"משימת המסע בזמן".
↑  הנציגים מכל קבוצה היו צריכים ליצור שרשרת קוביות בין הדיירים, כך שלאחר שיסיימו להשתמש בכל הקוביות, ילחצו על הכפתור בעודם מחזיקים את השרשרת ולאחר הלחיצה על הכפתור תתקיים ספירה לאחור של 10 שניות, ובמידה ובסיום 10 השניות עדיין יחזיקו את שרשרת הקוביות. הנציג שסיים את בניית שרשרת הקוביות, ינצח, ויזכה את קבוצתו ב-800 נקודות ובחדר השינה. ספיר מהקבוצה האדומה סיימה קודם את בניית שרשרת הקוביות והקבוצה האדומה ניצחה בקרב וזכתה ב-800 נקודות. בנוסף, הקבוצה האדומה זכו בלינה בחדר השינה.
↑  כל אחד מהקבוצה הכחולה הכניס את ראשו לאקווריום הריק, לבן הזוג שלהם מהקבוצה האדומה יהיו 4 דקות כדי לגרום להם להוציא את הראש שלהם מהאקווריום. כל דייר מהקבוצה הכחולה שיוציא את ראשו מהאקווריום, יזכה את הקבוצה האדומה ב-800 נקודות, וכל דייר מהקבוצה הכחולה שישאיר את ראשו באקווריום בכל 4 הדקות, יזכה את הקבוצה הכחולה ב-800 נקודות. חבר הקבוצה הכחולה שיישאר בתוך האקווריום שלו אחרון, ינצח בקרב ויזכה בכוח גדול. אברהם מהקבוצה הכחולה נשאר אחרון בתוך האקווריום שלו וניצח בקרב וזכה בכוח הגדול.
↑  אברהם ואורי נגר הפכו למוכרים, והיו צריכים למכור לדיירים גזירות, כל גזירה שווה סכום מסוים, אם הדייר שהוטלה עליו הגזירה יסכים לקנות אותה, יתווסף הסכום לתקציב השבועי. הדייר שימכור הכי הרבה גזירות, ינצח, ייזכה בקול כפול להעמדה הקרובה: הרחקה מישיבות תקציב (אברהם בחר ועדן והיא הסכימה, אורי נגר בחר בליאל והוא לא הסכים), תלבושת הדחה (אברהם בחר בסתיו והיא לא הסכימה, אורי נגר בחר ביובל מעתוק והיא הסכימה) הקרבת תמונה ומכתב (אברהם בחר בעדן והיא הסכימה, אורי נגר בחר ביענקי והוא הסכים), שומר הלילה (אברהם בחר באורי נגר, אורי נגר בחר בשניר) וכניסה לרשימת ההדחה תמורת 500 שקלים (אברהם בחר באורי נגר והוא הסכים, אורי נגר בחר באברהם והוא הסכים). אברהם ואורי נגר מכרו ארבעה גזירות כל אחד, ולכן הדיירים הצביעו מי הם ירצו שינצח, ובחרו באברהם, כלומר, עדן מורחקת מישיבות התקציב וצריכה להחזיר את תמונת המשפחה שלה, אורי נגר צריך לשמור על הדיירים בלילה ולעמוד להדחה הקרובה, יובל מעתוק צריכה ללבוש בכל הדחה תלבושת שהאח הגדול בוחר לה ולאברהם יש קול כפול בהעמדה להדחה הקרובה.
↑  סתיו ניגשה לדוכן "זקנבוט המקורי" (הכינוי של סתיו לגיא, אלון, אורי כהן ואורי נגר). זקנבוט המקורי סיפר לה שהוא יכול להגשים לה את החלום הכי גדול שלה, ובתמורה, היא תצטרך "להפוך מבובת ברבי לאדם רגיל", ללא בגדים ורודים, ללא שיער בלונדיני, ללא איפור וללא עיניים כחולות. סתיו עמדה במשימתה, וקיבלה מסר מילדיה. ליאל נסע לבדו לשוק הפשפשים, שם ניגש ל"זקנבוט המקורי", שאמר לו שהוא יכול להגשים לו את החלום הכי גדול שלו אם יעמוד במשימה: להפיל חמש מתוך שש פחיות בעיניים מכוסות. המשימה הסודית של הדיירים, הייתה לגרום לליאל לחשוב שבאמת הפיל את חמשת הפחיות. הדיירים עמדו במשימה, וליאל פגש את אמו בביתה ביחד עם אברהם, שי ויובל מעתוק.
↑  יענקי ירד מהאוטובוס, והיה צריך להזמין לכל הדיירים קפה כמו שהם אוהבים. באמצע ההזמנה, יענקי פגש את חבריו. לאחר הפגישה, האח הגדול בישר לדיירים שהם יעבירו את הלילה ביער שמחוץ לחנות.
↑  עיני הדיירים כוסו, וכשפתחו את עיניהם, הגיעו לאולפן, שם פגשו את לירון ויצמן וגיא זו-ארץ. באולפן, משפחות הדיירים שאלו את הדיירים שאלות שונות. במסגרת התחנה, הדיירים העמידו באופן פומבי להדחה.
↑  כדי לקבל את המתנה, סתיו הייתה צריכה לבחור דייר שישלם 200 שקלים, ובחרה באברהם. בכל פעם, חפי הראה לסתיו פריט אחד, וסתיו הייתה צריכה לנחש אם מדובר ב"פריט תמים" או ב"קינוח בתחפושת". בכל פעם שענתה נכון, נכנסו 20 שקלים נוספים לחשבון של כל דייר. סתיו הוסיפה לכל חשבון 140 שקלים.
↑  כל דייר היה צריך לחייב דייר אחר או לשלם על עצמו 50 שקלים. ליאל חייב את שי, סתיו חייבה את שניר, אברהם חייב את סתיו, שי חייבה את סתיו, שניר חייב את סתיו, יובל מעתוק חייבה את עצמה, יענקי חייב את עצמו וסך הכל הדיירים צברו 350 שקלים. יובל מעתוק קיבלה משימה סודית: יובל מעתוק הייתה צריכה ללכת לישון בכאילו, ולחזור לחדר האח הגדול, בו ישבו להקת "הפרויקט של רביבו", איתם יובל מעתוק העירה את הדיירים.
↑  כדי לקבל את המתנה, יובל מעתוק הייתה צריכה לבחור דייר שישלם 200 שקלים, ובחרה בליאל. יובל מעתוק זכתה לקרוא הודעות שקיבלה במהלך שהותה בבית, וקיבלה חצי עוגת יום הולדת, בעוד שהחצי השני של העוגה היה של תאומה, קובי מעתוק. בנוסף, יובל מעתוק קיבלה מסר מתאומה.
↑  כל דייר היה צריך לחייב דייר אחר או לשלם על עצמו 50 שקלים. ליאל חייב את שניר, סתיו חייבה את שי, אברהם חייב את סתיו, שי חייבה את ליאל, שניר חייב את סתיו, יענקי שילם על עצמו ויובל מעתוק שילמה על עצמה.
↑  יענקי היה צריך לבחור דייר אותו יחייב ב-200 שקלים, וחייב את עצמו. יענקי יצא מהבית לאולפני חדשות 13, שם עדכן את הדיירים במספר אירועים שקרו בבית בזמן שהייתם.
↑  שי וליאל היו צריכים לבחור דיירים אותם יחייבו ב-200 שקלים, שי חייבה את סתיו וליאל חייב את עצמו. שי וליאל התארחו בפודקאסט "הערב אצל בן בן ברוך".
↑  אברהם התבקש לבשל ל"ארוחה חשובה", שלאחר מכן התברר ש"הארוחה החשובה" תהיה עם ספיר (בת זוגו בבית ואחותו של שניר שהודחה) והוריה. אברהם היה צריך לבחור דייר אותו יחייב ב-200 שקלים, וחייב את עצמו. לאחר מכן, גם שניר היה צריך לבחור דייר אותו יחייב ב-200 שקלים כדי להצטרף לארוחה, וחייב את עצמו.